
REFERAT DE APROBARE A PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre privind aprobarea documentației tehnico-economice - faza SF,  a indicatorilor tehnico-economici  și a anexei privind descrierea sumară a investiției pentru obiectivul "Extindere iluminat public str.Drubeta nr.97 (parcare în spatele blocului), str.Iosif Sârbu”
                                                                            
Sectiunea a 2 - a 
Motivul emiterii proiectului de hotărâre
1. Descrierea situaţiei actuale. 
În prezent zona la care se face referire, ce cuprinde străzile: Drubeta nr.97(careu de blocuri), str.Iosif Sârbu nu are sistem de iluminat public.
Extinderea iluminatului public în această zonă are o importanţă deosebită pentru locuitorii municipiului  Timişoara din punct de vedere economic şi social. Realizarea lucrării va îmbunătăţi considerabil confortul şi siguranţa  utilizatorilor.
Iluminatul public  are o importanţă deosebită pentru susținerea și stimularea dezvoltarii economico-sociale a localităților. Realizarea lucrării va îmbunătăţi considerabil confortul şi siguranţa  cetățenilor.
Oportunitatea investiţiei este justificată de necesitatea  asigurării unor cerințe și nevoi de utilitate publică, și anume: creșterea gradului de securitate individuală și colectivă, creșterea gradului de siguranță a circulației rutiere și pietonale, ridicarea gradului de civilizație, a confortului și calității vieții.
2. Schimbări preconizate şi rezultate aşteptate. 
Obiectivul general al proiectului îl reprezintă creşterea eficienţei energetice  a sistemului de iluminat public prin folosirea corpurilor de iluminat performante (cu leduri) și prin gestionarea centralizată în timp real a sistemului de iluminat public.
3. Concluzii. 
Urmare a celor prezentate mai sus, considerăm oportună aprobarea documentației tehnico-economice - faza SF,  a indicatorilor tehnico-economici  și a anexei privind descrierea sumară a investiției pentru obiectivul "Extindere iluminat public str.Drubeta nr.97 (parcare în spatele blocului), str.Iosif Sârbu”.

